armvectores/hy_wikipedia_2023 huggingface dataset:
Ռիվերա (զբոսայգի)

«Ռիվերա» զբոսայգի (իտալերեն՝ Riviera նշանակում է ափ), զբոսայգի և զվարճանքի այգի Սոչիի Կենտրոնական շրջանում։


== Պատմություն ==
«Ռիվերան» Սոչիի ամենահայտնի զբոսայգին է։ Հիմնադրվել է 1898 թվականին հայտնի գործարար, Եգորևսկի պատվավոր քաղաքացի Վասիլի Ալեքսեևիչ Խլուդովի (1841-1913 թթ.) կողմից։ Մինչև հեղափոխությունը քաղաքի այս հատվածը (Սոչի գետի աջ ափին) կոչվել է Խլուդովսկի։ Խորհրդային ժամանակաշրջանում զբոսայգին հանգստի և հանդիպումների վայր էր։


== Զվարճանք ==
Այգում կան բազմաթիվ տեսարժան վայրեր, սպորտային հատված, կարտոդրոմ, գրադարան, սիրո ցայտաղբյուր, ցուցահանդեսային սրահ, կինոթատրոն, հաշտության նստարան, սիրահարների կրպակ (քանդակագործ՝ Ա. Խալաֆյան), օվկիանոսարիում, դելֆինարիում, «CIRCUS Club project» գիշերային ակումբ, կանաչ թատրոն, որտեղ անցկացվում են համերգային ծրագրեր և շոուներ։


== Այգու բույսեր ==

Այգում աճում են ծառերի և թփերի բազմաթիվ  տեսակներ, այդ թվում հազվագյուտ՝ մայրի, փիճի, մագնոլիա, արմավներ և այլն։ Ընդհանուր առմամբ, կան ավելի քան 240 բույսերի տեսակներ, որոնցից ավելի քան 50-ը հատուկ նշանակություն ունեն։
Տեսանելի տեղ են զբաղեցնում վարդագույն տնկարկները, որոնք թարմացվում են ամեն տարի։ Այգում կան վարդերի տարբեր տեսակներ։ 2011 թվականին տնկվել էին սակուրայի հազվագյուտ տեսակներ՝ վարդագույն և սպիտակ մեծ ծաղիկներով։
Այգու հիմնական տեսարժան վայրը Բարեկամության բացատն է, որտեղ աճում են մագնոլիաներ` տնկված հանրաճանաչ քաղաքական գործիչների, տիեզերագնացների կողմից։ Այստեղ ծառեր են տնկել ռուս և ամերիկացի տիեզերագնացներ Յուրի Գագարինը, Գերման Տիտովը, Վալենտինա Տերեշկովան, Ալեքսեյ Լեոնովը, Վիտալի Սևաստյանովը, Թոմաս Ստաֆորդը, Դոնալդ Սլեյտոնը։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայք
Կայապոնիա

Կայապոնիա (պորտ.՝ Caiapônia), համայնք Բրազիլիայում՝ Գոյաս նահանգի կազմում։ Մունիցիպալիտետ, Գոյաս նահանգի հարավային մասում։ Մտնում է Սուդուեստի դը Գոյաս գավառի կազմի մեջ։ Բնակչությունը կազմում է 15 233 մարդ՝ 2006 թվականի տվյալներով։ Գրավում է 8 653,189 կմ2 տարածք։ Բնակչության խտությունը՝ 1,8 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 177.541.055,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 11.855,04ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,735 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Կայապոնիայի մասին
(9760) 1991 PJ13

(9760) 1991 PJ13, աստերոիդ աստերոիդների հիմնական գոտում։ Հայտնաբերվել է 1991 թվականի օգոստոսի 5-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,240335 ա. մ., առավելագույնը մոտենում է 1,896 ա. մ. հեռավորության վրա և հեռանում 2,5847 ա. մ.։ Արեգակի շուրջ մեկ ամբողջական պտույտ է կատարում 1224,81 երկրային օրվա ընթացքում, իր ուղեծրով շարժվելով միջինում 0,293924 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,65° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9760) 1991 PJ13 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(4723) Վոլֆգանգմատիգ

(4723) Վոլֆգանգմատիգ (անգլ.՝ Wolfgangmattig), աստերոիդ աստերոիդների հիմնական գոտում։ Հայտնաբերվել է 1937 թվականի հոկտեմբերի 11-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,676433 ա. մ., առավելագույնը մոտենում է 2,1473 ա. մ. հեռավորության վրա և հեռանում 3,2056 ա. մ.։ Արեգակի շուրջ մեկ ամբողջական պտույտ է կատարում 1599,31 երկրային օրվա ընթացքում, իր ուղեծրով շարժվելով միջինում 0,225097 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,06° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4723) Վոլֆգանգմատիգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լինդա Էմոնդ

Լինդա Էմոնդ (անգլ.՝ Linda Emond, մայիսի 22, 1959(1959-05-22), Նյու Բրանսուիկ, Նյու Ջերսի, ԱՄՆ), ամերիկյան դերասանուհի։ Էմոնդը մեծ հաջողությունների է հասել թատրոնում իր խաղացած դերերի շնորհիվ։ Նա եռակի անգամ մրցանակի է արժանացել «Թոնի» անվանակարգում, 2003, 2012 և 2014 թվականներին, Life (x) 3 և «Շրջիկ գործակալի մահը» (անգլ. Death of a Salesman) պիեսներում և «Կաբարե» (անգլ. Cabaret) մյուզիքլում մասնակցության համար։ Նա մասնակցել է նաև բազմաթիվ ներկայացումների ինչպես Բրոդվեյում, այնպես էլ Օֆֆ-Բրոդվեյի բեմում։


== Կենսագրություն ==
Որպես հավելում բեմական հիմնական աշխատանքի՝ Էմոնդը հայտնվեց մի քանի տանյակ ֆիլմերում և հեռուստահաղորդումներում։ 1997 թ. նա նկարահանվեց «Մի կյանք՝ ապրելու համար» (անգլ. One Life to Live) օճառային օպերայում, իսկ տարբեր տարիների ընթացքում եղել է «Լոս Անջելեսի օրենքը» (անգլ. L.A. Law), «Սոպրանոյի տոհմը» (անգլ. The Sopranos), «Օրենք և կարգապահություն» (անգլ. Law & Order), «Օրենք և կարգապահություն. Հատուկ կորպուս» (անգլ. Law & Order: Special Victims Unit), «Օրենք և կարգապահություն. Հանցավոր մտադրություններ» (անգլ. Law & Order: Criminal Intent), «Օրենք և կարգապահություն. Երդվյալ ատյան» (անգլ. Law & Order: Trial by Jury), «Բամբասկոտը» (անգլ. Gossip Girl) և «Լավ կինը» (անգլ. The Good Wife) սերիալների հյուրը։ Նա  2009 թվականին նկարահանվել է նաև Lifetime ալիքի  «Ջորջիա Օ’Քիֆ» ֆիլմում։ Իսկ մեծ էկրաններին, Էմոնդը աչքի ընկավ «Լամարկի վերջին գործը» (անգլ. City by the Sea, 2002 թ.), «Հյուսիսային երկիրը» (անգլ. North Country, 2005 թ.) և «Ջուլի և Ջուլիա. Պատրաստենք երջանկություն ըստ բաղադրատոմսի» (անգլ. Julie & Julia, 2009 թ.) ֆիլմերում։


== Ընտրյալ ֆիլմագրություն ==
Պոլլոկ (անգլ. Pollock) (2000 թ.)
Լամարկի վերջին գործը (անգլ. City by the Sea) (2002 թ.)
Մեռնող գալլը (անգլ. The Dying Gaul) (2005 թ.)
Մութ ջուր (անգլ. Dark Water) (2005 թ.)
Հյուսիսային երկիրը (անգլ. North Country) (2005 թ.)
Ստրկություն (անգլ. Trade) (2007 թ.)
Տիեզերքի միջով (անգլ. Across the Universe) (2007 թ.)
Հարկադրությամբ կռիվ (անգլ. Stop-Loss) (2008 թ.)
«Ջուլի և Ջուլիա. Պատրաստենք ուրախությունը բաղադրությամբ» (անգլ. Julie & Julia) (2009 թ.)
«Ջորջիա Օ’Քիֆ» (անգլ. Georgia O'Keeffe) (2009 թ.)
«Տղամարդը, կինը և թութակը» (2011 թ.)
«Օլդբոյ» (անգլ. Oldboy) (2013 թ.)
«Օրենքից դուրս» (2014 թ.)
«Ջենիի հարսանիքը» (անգլ. Jenny's Wedding) (2014 թ.)
Սերը հիվանդություն է (անգլ. The Big Sick) (2017 թ.)


== Ծանոթագրություններ ==


== Հղումներ ==
Լինդա Էմոնդ Internet Movie Database կայքում
Թրքաշեն

Անվան այլ կիրառումների համար տե՛ս՝ Թրքաշեն (այլ կիրառումներ)Թրքաշեն, գյուղ Արևմտյան Հայաստանում, Վանի վիլայեթի Բերկրիի գավառակում։ Գտնվում էր Վան քաղաքից 43 կմ հյուսիս, լճափի մոտ, հարթավայրում։


== Բնակչություն ==
1909 թվականին ուներ 35 տուն հայ և քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Արամ Հայրապետյան

Արամ Յուրիի Հայրապետյանը (ռուս.՝ Арам Юрьевич Айрапетян, նոյեմբերի 22, 1986 թվական, Ադլեր, Կրասնոդարի երկրամաս, ՌԽԴՍՀ), ռուսաստանյան ծագումով հայ ֆուտբոլային դարպասապահ է, ով ներկայացնում է Հայաստանի ֆուտբոլի բարձրագույն խմբի առաջնության Բանանց ակումբը ։


== Կենսագրություն ==
Արամ Հայրապետյանը ծնվել է 1986 թվականի նոյեմբերի 22-ին Կրասնոդարի երկրամասի Ադլեր քաղաքում, որտեղ էլ սկսել է զբաղվել ֆուտբոլով։ Հայրապետյանը սերում է Էջմիածին քաղաքից։


== Կարիերա ==
Արամ Հայրապետյանն սկսել է ֆուտբոլով զբաղվել Ադլեր քաղաքում։ Հետագայում Հայրապետյանը սիրողական առաջնությունում սկսել է ներկայացնել Կոստրոմայի Սպարտակի երկրորդ թիմը։ 2008 թվականին ֆուտբոլիստը տեղափոխվել է Ռուսաստանի երկրորդ լիգայում հանդես եկող Սոչի-04։ Հաջորդ մրցաշրջանում հանդես է եկել սիրողական Ադլեր ակումբի կազմում։ 2010—2012 թվականներին պաշտպանել է Կեմերովոյի Կուզբաս, իսկ 2012—2014 թվականներին` Ամուրի Կոմսոմոլսկի Սմենա ակումբի դարպասը։
Արամ Հայրապետյանը 2014 թվականին տեղափոխվել է Հայաստան և սկսել է հանդես գալ Բանանց ակումբում։ Հայաստանի ֆուտբոլի առաջնությունում իր առաջին խաղը Հայրապետյանն անցկացրել է 2014 թվականի օգոստոսի 17-ին Արարատ ակումբի դեմ խաղում ։ Ակումբի կազմում ֆուտբոլիստը դարձել է Հայաստանի սուպերգավաթակիր։ Խաղաշրջանի կեսից Հայրապետյանը տեղափոխվել է Արարատ։ Այդտեղ նա անցկացրել է երկու տարի և եղել է թիմի ավագը։ 2017 թվականին ֆուտբոլիստը վերադարձել է Բանանց։ 2016/17 մրցաշրջանում Արամ հայրապետյանը հետ է մղել 3 տասնմեկ մետրանոց հարված։
Արամ Հայրապետյանը Հայաստանի հավաքականի կազմում առաջին անգամ հայտարարագրվել է 2017 թվականի հունիսի 4-ի Սենթ Քիթս և Նևիսի հավաքականի դեմ խաղում, սակայն հավաքականի կազմում որևէ խաղ չի անցկացրել։


== Մրցանակներ և տիտղոսներ ==
 Բանանց

Հայաստանի սուպերգավաթակիր. 2014


== Ծանոթագրություններ ==
Սուինդոն Թաուն

Սուինդոն Թաուն (անգլ.՝ Swindon Town F.C.), անգլիական պրոֆեսիոնալ ֆուտբոլային ակումբ Սուինդոն քաղաքից։ Հիմնադրվել է 1879 թվականին։


== Նվաճումներ ==

Ֆուտբոլային լիգայի գավաթ։ 1969
(3834) Զապաֆրանկ

(3834) Զապաֆրանկ (անգլ.՝ Zappafrank), աստերոիդ աստերոիդների հիմնական գոտում։ Հայտնաբերվել է 1980 թվականի մայիսի 11-ին Լադիսլավ Բրոժեկի կողմից Կլետում։
Միջին հեռավորությունը Արեգակից կազմում է 2,551417 ա. մ., առավելագույնը մոտենում է 2,0579 ա. մ. հեռավորության վրա և հեռանում 3,0449 ա. մ.։ Արեգակի շուրջ մեկ ամբողջական պտույտ է կատարում 1488,57 երկրային օրվա ընթացքում, իր ուղեծրով շարժվելով միջինում 0,241842 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,07° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3834) Զապաֆրանկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նուրե Լան

Նուրե Լան (նորվ.՝ Nordre Land), կոմունա Նորվեգիայի Օպլանդ ֆյուլքեյում։ Կոմունայի վարչական կենտրոնը Դոկա քաղաքն է։ Պաշտոնական լեզուն բուկմոլն է։ Զբաղեցնում է 955.27 կմ² տարածք։ Որպես Նորվեգիայի ֆյուլքե՝ ստեղծվել է 1847 թվականի հունվարի 1-ին։


== Նուրե Լանի զինանշանը ==
Նուրե Լան կոմունայի զինանշանը հաստատվել է 1987 թվականին և իրենից ներկայացնում է երկնագույն ներկված վահան, ներքևի մասը սուր, որի վրա պատկերված են վերև պարզած երկու ձեռք։


== Բնակչություն ==
Համաձայն 2007 թվականի մարդահամարի տվյալների՝ Նուրե Լան կոմունայում բնակվում է 6636 մարդ։ Կոմունայի բնակչության քանակը վերջին 60 տարում հիմնականում պահպանվել է նույն մակարդակի վրա։


== Պատկերասրահ ==

		
		
		


== Աղբյուրներ ==
Store norske leksikon.(նորվ.)


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից:(նորվ.)


== Ծանոթագրություններ ==
2А21

Д-68 (ԳՀՎ ինդեքս՝ 2А21), խորհրդային հարթափող տանկային թնդանոթ։ Նախագծվել է Եկատերինբուրգի ՀԿԲ № 9-ում։


== Ստեղծման պատմություն ==
Д-68 թնդանոթը նախագծվել է ՀԿԲ № 9-ում՝ Եկատերինբուրգի հրետանային № 9 գործարանում, նախատեսված է Т-64 միջին տանկի համար։ Սպառազինության մեջ է մտել 1961 թվականին։


== Կառուցվածքի նկարագրություն ==

2А21 թնդանոթի հիմնական տարբերությունը 2А20-ից եղել է պարկուճային առանձին լիցքավորիչի ներմուծումը։ 2А21-ի հիմնական բաղկացուցիչներն են հանդիսանում՝ 52,6 տրամաչափ երկարությամբ խողովակից կազմված փողը, որը պատյանով ամրանում է խցային մասին, հետնամասին և փամփշտահանին։ Թնդանոթում օգտագործվում է հորիզոնական սեպային փակաղակ և շարժակազմային կիսաավտոմատ։ Հարվածա-մեկնարկային մեխանիզմը կազմված է մեխանիկական մեկնարկից և էլեկտրաայրման սարքավորումից։ Հարվածային մեխանիզմները տեղակայված են պատվարի ձախ կողմում։ Էլեկտրաայրման գործողությունը իրականացվել է կայունացուցչի կողմից կոճակի սեղման կամ բարձրացնող մեխանիզմի բռնակի կողմից կրկնօրինակ կոճակի սեղման միջոցով։ Փողային խումբը ամրացվում էր պահունակային տեսակի հրետասայլին, որի կոնստրուկցիան իրենից ներկայացնում է իրար եռակցված ձուլված մասնիկներ։ Ներքևում՝ հրետասայլի ելունդին ամրացվում էր հակահարվածային հիդրավլիկ սարքավորման մխոցակոթին և հիդրոպնևմատիկ քսագլանին։ Կրակոցի ժամանակ թնդանոթի ետագլորի առավելագույն երկարությունը կազմում է 320 մմ։


=== Կիրառվող զինամթերքներ ===


== Որտեղ է տեղադրվել ==
167Ж Օբյեկտ՝ խորհրդային փորձառու միջին տանկ
432 Օբյեկտ՝ Т-64 խորհրդային միջին տանկ


== Ծանոթագրություններ ==


== Գրականություն ==
А. Широкорад Пушки советских танков (1945-1970 гг.) // Техника и вооружение.(չաշխատող հղում)
М. В. Павлов, И. В. Павлов. Отечественные бронированные машины 1945—1965 гг. // Техника и вооружение: вчера, сегодня, завтра. — Москва: Техинформ, 2008. — № 9. — С. 47, 54, 55.
Техническое описание танка Т-64. — Москва: Военное издательство Министерства обороны СССР, 1969. — 624 с.
Создание танка Т-64 (фрагменты истории) // Поликарпов В. В. Бастион : Военно-технический сборник  / Карпенко А. В.. —Санкт-Петербург — № 5. — С. 19—24.
Ռոտոնդա

Անվան այլ կիրառումների համար տե՛ս՝ Ռոտոնդա (այլ կիրառումներ)
Ռոտոնդա (իտալերեն՝ rotonda, լատ.՝ rotundus - բոլորակ), բոլորակ հատակագծով, սովորաբար գմբեթով պսակված կենտրոնակազմ կառույց։ Ռոտոնդայի պարագծով հաճախ տեղադրված են սյուներ։ Ռոտոնդայի ձև ունեն հին հունական թոլոսները, որոշ հին հռոմ․ տաճարներ (օրինակ, Պանթեոնը) և դամբարաններ, մկրտատներ, եկեղեցիներ (հիմնականում՝ ռոմանական ոճի, Վերածննդի ժամանակաշրջանի և կլասիցիզմի ոճի), դահլիճներ, 18-րդ դարից՝ պուրակային տաղավարները։
Վերուա Պո

Վերուա Պո (իտալերեն՝  Verrua Po), քաղաք Իտալիայում, գտնվում է Լոմբարդիա մարզի Պավիա գավառում։
Բնակչությունը կազմում է 1324 մարդ (2004 թվականի տվյալներով)։ Խտությունը կազմում է 117 մարդ/կմ²։ Տարածքը 11 կմ² է։ Էլեկտրոնային փոստ՝ 27040։ Հեռախոսային կոդ՝ 0385։


== Ժողովրդագրություն ==
Բնակչության աճը։


== Կոմունային վարչակազմ ==
Հեռախոսահամար։ 0385 96121
Էլեկտրոնային հասցե։ comune.verrua@libero.it


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Նունե Աղբալյան

Նունե Յուրիի Աղբալյան (մարտի 28, 1959(1959-03-28), Երևան, Հայկական ԽՍՀ, ԽՍՀՄ), հայ նկարչուհի։


== Կենսագրություն ==
1982 թվականին ավարտել է Մոսկվայի տեքստիլ ինստիտուտը։ 1988 թվականից Հայաստանի նկարիչների միության, 1995 թվականից՝ Պրոֆեսիոնալ նկարիչների միջազգային միության անդամ է։ 1990 թվականից դասավանդում է Երևանի գեղարվեստի ակադեմիայում, պրոֆեսոր` 2005 թվականից։


== Ստեղծագործություններ ==
Աշխատում է մետաքսի, նաև տեքստիլ արտադրանքի տարբեր որակի կերպասների վրա (բամբակ, վուշ, թավիշ)։
Գործերից են՝

«Պալանգա» (1987, բամբակ)
«Վախը» (1995, բամբակ)
«Պսակադրություն» (1993, մետաքս)
«Կինը և տղամարդը» (1998, մետաքս)
«Հակադրություն» (2002, մետաքս)
«Սեր» (2002, մետաքս)


== Ցուցահանդեսներ ==
Մասնակցել է ավելի քան 90 ցուցահանդեսի Հայաստանում, Ռուսաստանում, ԱՄՆ-ում, Գերմանիայում, Ավստրիայում, Շվեդիայում, Ֆրանսիայում և այլուր։
Աշխատանքները ներկայացված են աշխարհի տարբեր երկրների թանգարաններում և մասնավոր հավաքածուներում։


=== Անհատական ցուցահանդեսներ ===
2014 Հայաստանի նկարիչների միություն


== Պատկերասրահ ==

		
		
		
		
		
		
		
		
		


== Ծանոթագրություններ ==


== Արտաքին հղումներ ==
Նունե Աղբալյանի պաշտոնական կայքը
Ազգային ժողովում տղամարդիկ են նստած, բայց կանայք են այս երկրի շարժիչ ուժը. Նունե Աղբալյան (Հարցազրույց)
Վենդյան բաժին

«Վենդյան բաժին» կամ «Վենդյան բաժանմունք» (գերմ.՝ Wendenabteilung, առաջացել է Wenden բառից, որը սորբերի գերմանական անվանումներից մեկն է), Նացիստական Գերմանիայի պետական մարմիններից մեկը, որն զբաղվում էր սորբերի և նրանց միավորումների գործունեության հսկողությամբ։ Մարմինը գործել է 1920-1945 թվականներին։
Գործել է Բաուտցենում։ Համաձայն պահպանված փաստաթղթերի, բաժնի գործունեության հիմնական նպատակը «վենդերի (սորբերի) գերմանականացման խթանումն էր»։ Այդ փաստաթղթերից հստակ պարզ է դարձել, որ «վենդյան ազգային ինքնագիտակցման ցանկացած դրսևորում պետք է որակվեր որպես թշնամական գործողություն գերմանական պետության դեմ»։ 1936 թվականին «Վենդյան բաժինը» դիմել է «Դոմովինա» կազմակերպությունը՝ առաջարկելով ընդունել նոր կանոնադրություն, որը կազմվել էր գերմանացիների կողմից։ Սորբերի հրաժարվելուց հետո՝ գերմանական իշխանությունները սկսել են բռնաճնշումներ գործադրել։


== Նշումներ ==


== Ծանոթագրություններ ==
Մոշ (հատապտուղ)

Մոշ,  Ռուբուս (Վարդազգիներ) բույսերի շարքին պատկանող պտուղ։
Բնագիտական դասակարգումով մոշը հատապտուղ չէ, այլ կորիզավոր պտուղ  է։ Բաղկացած է մի քանի տասնյակ միաձուլված կորիզներից (սերմերով պտուղներ)։
Հասունանալու  ընթացքում մոշի պտուղները սկզբում ստանում են  կանաչ, ապա դարչնագույն, իսկ հետո վառ կարմրադարչնագույն երանգ։ Հասած մոշն ունի սև (սև մանուշակագույն) գույն։
Rubus caesius տեսակի մոշի  պտուղները սև են կապտավուն երանգով, դրա համար որոշ վայրերում նրանց անվանում են փիրուզագույն․ Rubus fruticosus  մոշի տեսակում մոտ կապտավուն երանգ չկա։ Պտուղների հյութը մուգ կարմիր է․ հասած հատապտուղների համը քաղցրաթթու է, ունի փայլուն գույն․ հարավային երկրներում այդ պտուղները քաղցր են։ Կարող են օգտագործվել մուրաբա պատրաստելու համար։ Երկու տեսակն էլ տարածված են Եվրոպայի բարեխառն և տաք երկրներում՝ Սկանդինավիայից  մինչև Արխանգելսկի մարզի արևմտյան մասը ներառյալ։
Ազնվամորուց, այդ թվում  դրա տարբեր սև տեսակներից,  մոշը տարբերվում է նրանով, որ քաղվում է ծաղկաբույլով, մինչդեռ  մոշը՝  ոչ (այսինքն պոկված ազնվամորին ամբողջական մնում է, բայց մոշը՝  ոչ)։


== Ծանոթագրություններ ==
Իրակլի Չարկվիանի

Իրակլի Չարկվիանի (վրաց.՝ ირაკლი ჩარკვიანი, 1961, նոյեմբերի 19 - 2006, փետրվարի 24), երբեմն հանդես է եկել Մեփե (მეფე, «Թագավոր») կեղծանվամբ, վրացի բանաստեղծ, արձակագիր, երաժիշտ։ Չարկվիանին հայտնի է իր էքսցենտրիկ կերպարով և պոեզիայով, էկլեկտիկ երաժշտությամբ, որն ընդգրկում է ալտերնատիվ ռոքը, էլեկտրոնային երաժշտություն և հիպ հոպը։


== Կենսագրություն ==
Չարկվիանին ծնվել է Թբիլիսիի էլիտար ընտանիքներից մեկում։ Հայրը՝ լրագրող և դիվանագետ Գելա Չարկվիանին է, Միացյալ Թագավորությունում Վրաստանի նախկին դեսպանը, պապը՝ Կանդիդե Չարկվիանին, 1938-1952 թվականներին եղել է Վրացական ԽՍՀ կոմունիստական կուսակցության առաջին քարտուղարը։
Չարկվիանին ավարտել է Թբիլիսիի պետական համալսարանի արևմտյան եվրոպայի և ամերիկյան գրականության բաժինը։ Նրա դեբյուտը 1976 թվականին էր, Արիշի ինդի ռոք նախագծով, որն աննկատ անցավ, սակայն Տաքսի խմբի հետ մեծ հաջողություն ունեցավ և 1988 թվականին ձայնագրեց համանուն ալբոմը։ 1980-ականներին Չարկվիանիի բազում գրվածքներ, պատվածքներ, որոնք աչքի են ընկնում ըմբոստությամբ, տպագրվել են վրացական գրական մամուլում։ 1990-ականների սկզբին Չարկվիանին համարվում էր Վրաստանի առաջատար արվեստագետներից։ Նա ձեռնարկեց «Երեխաների բժշկություն» (1991-1992) և «Վրացական պարի կայսրություն» (1993) նախագծերը, որոնց ընթացքում հանդես եկավ ամբողջ Վրաստանում, ինչպես նաև արտերկրում, մասնավորապես Մոսկվայում և Արևելյան Եվրոպայում։
Չարկվիանիի սվաներեն երգերի սոլո ալբոմը ձայնագրվել է 1993 թվականին Գերմանիայում։ 1995 թվականին նա գրել է Օրֆեուսի մահը ֆիլմի երաժշտությունը, որից հետո ձայնագրել է իր երկրորդ ալբոմը Ap’ren 1997 թվականին, որին հաջորդել է Sakartvelo սինգլը 1999 թվականին, Amo և Savse ալբոմները 2001 և 2004 թվականներին։ Այս ժամանակահատվածում նա իր համար ընտրել է Mepe գրական անունը, որը թարգմանաբար նշանակում է թագավոր։
Չարկվիանին գրել է պոեմներ, պատմություններ, նովելներ, սակայն առավել հայտնի է իր երգերով։


== Մահ ==
Չարկվիանին հայտնաբերվել է մահացած Թբիլիսիի իր բնակարանում 2006 թվականի փետրվարի 24-ին, (ըստ աղբյուրների սրտի անբավարարությունից)՝ անավարտ թողնելով բազմաթիվ երգեր, որոնք պետ է թողարկվեին Dzirs Mepe ալբոմում ("Դեպի ներքև թագավորի հետ") 2007 թվականին։


== Պարգևներ և մրցանակներ ==
2013 թվականի մայիսին Չարկվիանին հետմահու պարգևատրվել է Շոթա Ռուսաթավելու անվան մրցանակով՝ վրացական ժամանակակից մշակույթում իր զգալի ավանդի համար։


== Ծանոթագրություններ ==


== Արտաքին հղումներ ==
The website dedicated to Irakli Charkviani
(ռուս.) Чарквиани Ираклий. Kino-Teatr.Ru
Սան Քրիստոբալ

Սան Քրիստոբալ (իսպ.՝ San Cristóbal, (Իսպաներեն արտասանություն՝ [saŋ kɾisˈtoβal]), քաղաք Վենեսուելայի արևմտյան՝ լեռնաշատ մասում՝ Անդերի լեռնահամակարգի կազմի մեջ մտնող Կորդիլիերա դե Մերիդա լեռնաշղթայի հարավային հատվածի արևելյան լանջերին, ծովի մակերևույթից 818 մետր միջին բարձրության վրա (առանձին թաղամասեր ընկած են 1500 մետրից էլ ավելի բարձրության վրա. որպես պաշտոնական ցուցանիշ՝ վերցվել է Բոլիվարի հրապարակի բարձրությունը)։ Տաչիրա նահանգի վարչական կենտրոնն է։ Հիմնադրվել է 1561 թվականի մարտի 31-ին, իսպանացի կոնկիստադոր Խուան դե Մալդոնադոյի նախաձեռնությամբ։ Բերրի հողեր ունենալու և Կոլումբիայի հետ Վենեսուելայի պետական սահմանի մերձակայքում գտնվելու շնորհիվ դարձել է գյուղատնտեսության և առևտրի կարևոր կենտրոն։ Յուրաքանչյուր տարվա հունվարի վերջերին այստեղ կազմակերպվում է երկրի ամենախոշոր տոնավաճառը, որտեղ վաճառքի են հանվում գյուղատնտեսական ու արդյունաբերական ապրանքներ, անասուններ։ Պանամերիկյան ավտոմայրուղին անցնում է Սան Քրիստոբալի միջով։ Քաղաքում զարգացած են տեքստիլ և սննդի արդյունաբերությունը, կան տեղական արտադրության սուրճի, ծխախոտի, բամբակի, հացահատիկի վերամշակման ձեռնարկություններ։ Գործում է երկու համալսարան։

Քաղաքը մեծապես վնասվել է 1875 թվականի անդյան երկրաշարժի (կոչվում է նաև Կուկուտայի երկրաշարժ) հետևանքով։
Բնակչության թվաքանակը 2001 թվականի տվյալներով եղել է 307 հազար, 2011 թվականի տվյալներով՝ մոտավորապես 500 հազար։


== Պատկերասրահ ==

		
		
		
		
		
		
		


== Քույր քաղաքներ ==
 Մեքսիկա Սան Քրիստոբալ դե լաս Կասաս
 Ռուսաստան Սանկտ Պետերբուրգ
 Կանադա, Էդմոնտոն
 Կոլումբիա, Կուկուտա
 Պորտուգալիա, Ռեգենգուշ դի Մոնսարաժ
 Իսպանիա, Վալյադոլիդ
 Կոլումբիա, Պաստո
 ԱՄՆ, Օմահա, Նեբրասկա
 Ֆրանսիա, Մարսել
 Վենեսուելա, Մերիդա (Վենեսուելա)
 Կոլումբիա, Էնվիգադո
 Ճապոնիա, Օիտա


== Ծանոթագրություններ ==


== Արտաքին հղումներ ==
Սան Քրիստոբալի համայնքապետարան
Մաջորա

Մաջորա (իտալերեն՝ Maggiora), կոմունա Իտալիայի Պիեմոնտ մարզի Նովարա գավառում։
Բնակչությունը կազմում է 1804 մարդ (2008 թվականի տվյալներով)։ Բնակչության խտությունը՝ 167 մարդ/կմ²։ Տարածքը՝ 10 կմ²։ Փոստային ինդեքս՝ 28014։ Հեռախոսային կոդ՝ 0322։
Մաջորան սահմանակից է Բոկա, Բորգոմաներո, Կուրեջո, Գարգալո, Վալդուջա համայնքներին։
Կոմունայի հովանավորն է Սուրբ Ագապիտ Պալեստրինացին։ Տոնը նշվում է օգոստոսի 18-ին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս։ 0322 87113
Էլեկտրոնային փոստ։ comune@comune.maggiora.no.it
Պաշտոնական կայք։ http://www.comune.maggiora.no.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Բեսսերգենևսկայա (Օկտյաբրսկի շրջան)

Բեսսերգենևսկայա (ռուս.՝ Бессергеневская), ստանիցա Ռուսաստանի Ռոստովի մարզի Օկտյաբրսկի շրջանում։ Մտնում է Բեսսերգենևսկովո գյուղական համայնքի կազմի մեջ։ Նովոչերկասկ քաղաքից գտնվում է 18 կմ հեռավորության վրա։
Բնակչությունը կազմում է 1867 մարդ։ Առաջին անգամ հիշատակվում է 1673 թ.։
Վիեստե

Վիեստե (իտալերեն՝ Vieste), քաղաք և կոմունա Իտալիայի Խորհրդարանական Հանրապետության Ֆոջա գավառի Ապուլիա մարզում։ Գտնվում է Իտալիայի հարավարևելյան մերձծովյան հատվածում։ Արևելքում ափերը ողողում են Ադրիատիկ ծովի ջրերը։
Բացմից արժանացել է «Կապույտ դրոշ» մրցանակին Բնապահպանության համաշխարհային կամզմակերպության կողմից՝ բնապահպանական միջոցառումների և մաքուր օդի համար։
Մինչև 20-րդ դարի դարավերջը Վիեստեի տնտեսությունը հիմնված էր ձկնորսության և գյուղատնտեսության վրա։ 21-րդ դարի սկզբին այստեղ զարգացավ զբոսաշրջությունը և այդ իսկ պատճառով բնակավայրում կառուցվեցին բազմաթիվ հյուրանոցներ, որը փոխեց քաղաքի տեսքը՝ նպաստելով տնտեսության կտրուկ զարգացման։


== Տեսարժան վայրեր ==
«Պիցցոմուննո» - ուղղահայաց քարքարոտ մոնոլիտ 25 մետր բարձրությամբ դղյակի սկզբում
Չիվիկոյի թանգարան - հնագիտական թանգարան, որտեղ ներկայացված են Իտալիայի տարածքում հայտնաբերված տարբեր անտիկ առարկաներ
Եռագագաթ դղյակ - այն հանդիսանում է քաղաքի խորհրդանիշերից մեկը


== Արտաքին հղումներ ==
Վիեստեի բնակավայրի պաշտոնական կայքը Archived 2008-03-21 at the Wayback Machine. (իտալ.)
Տեղեկատվություն Վիեստեի բնապահպանության մասին Archived 2010-07-13 at the Wayback Machine.


== Պատկերասրահ ==
Ֆրանչեսկո Սկվարչոնե

Ֆրանչեսկո Սկվարչոնե,  (1397[…], Պադովա - 1468[…], Պադովա, Վենետիկի հանրապետություն),  իտալացի նկարիչ մշակույթի գործերի կոլեկցիոներ։
Անդրեա Մանտենիի ուսուցիչը։


== Կենսագրություն ==
Ֆրանչեսկո Սկվարչոնեն հիշատակվում է 1419 և 1423 թվականներին որպես դերձակ, իսկ 1429 թվականին արդեն ՝ որպես նկարիչ։ Այն, թե ինչպես է անցել նրա ուսումնական տարիները՝  հայտնի չէ։ Նրա մի քանի գործերում նկատվում են Ֆիլիպո Լիպիի, Դոնաթելա և Անտոնիո Վիվարինի ազդեցությունը։ Ենթադրվում է, որ նա 1420 թվականին շրջագայել է Հունաստանում (դրա մասին գրել է XVI դարի պատմաբան Բեռնարդինո Սկարդեոնեն)։ Սկվարչոնե  անվան հետ կապվված են արվեստի երկու գործեր, որոնք գտվել են Բեռլինում (Պադուե), երկու նկարներն էլ նկարված էին Լազարո ընտանիքի պատվերով։
Նա հիմնականում աշխատում էր Պադուայում, որտեղ մեծ արհեստանոց էր ղեկավարում։ Սկվարչոնեն իր ստեղծագործությունների մեջ համատեղել է Դոնաթելոյի ոճը և գոթական ոճի տարածքային առանձնահատկությունները։

Դեռևս XV դարում, հայտնի ընտանիքներում, նորաձև էր համարվում հնաոճ իրեր ունենալը, իսկ ամենահայտնի կոլեկցիոներ էր համարվում էնտուզիաստ՝ Ֆրանչեսկո Սկվարչոնեն։ Նա նաև մանկավարժ էր։ Նրա արհեստանոցում սովորում էր 137 մարդ, ահա թե ինչպիսին էր նրա հեղինակությունը։ Նրա աշակերտները սովորում էին ոչ միայն հեռանկար, այլ նաև  պատճենում էին  անտիկ քանդակներ։ Աշակերտներից  առավել հայտնի էին Սկվարչոնեի որդեգիր Կոզիմո Տուրան, Անդրե Մանտենյան, Կառլո Կրիվելին, Վինչենցո Ֆոպան։
Մի ուղղություն ստեղծվեց, որը կոչվում էր Սկվարչոնիզմ։
Կոպիտ դիմագծեր, արտահայտիչ սուր հավաքածու, խիստ ժայռոտ լանդշաֆտ, պարզ դեկորացիայի միտումներ- ահա թե ինչպիսին էին հյուսիս-արևմտյան Իտալիայի գեղանկարիչների ոճային հիմնական գծերը (Մ․ Վերխոլանցեվ «Մարդու անատոմիան գծագրական արվեստում»)։
Սկվարչոնեն ուներ անտիկ աշխատանքների գիպսե կցանկարներ և տարբեր նկարիչների նկարների հավաքածուներ։ Դրանք հիմնականում նրա աշակերտների աշխատանքներն էին։ Հայտնի է, որ նա հմտորեն օգտագործում էր արհեստանոցի ղեկավարի իր դիրքը։ Ամենատաղանդավոր աշակերտների հետ նա բարդ և իր համար օգտակար պայմանագրեր էր կապում, որոնք նախատեսում էին նրանց որդեգրումը և  երկարատև համագործակցումը։ Բեռնարդինո  Սկարդեոնեն գրել է Սկվարչոնեի 137 աշակերտների մասին։ Ամենահայտնիներից էին նրա որդեգիր՝ Անդրեա Մանտենյան, ով աշխատում էր Սկվարչոնեի արհեստանոցում 1441-1448 թվականներին։ Խնամակալությունից ազատվելուց հետո, նա սկսեց զբաղվել իր անհատական կարիերայով։ Սկվարչոնեի հայտնի աշակերտներից էին նաև Նիկոլո Պիցոլոն, Մարկո Դզոպոն և Ջորջիո Սկյավոնեն։


== Ծանոթագրություններ ==
Մկրտիչ Խանզադյան

Մկրտիչ Մինասի Խանզադյան (1923, Լուսաղբյուր, Հայաստան), հայ մանկավարժ։ ԽՄԿԿ անդամ (1944): Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։


== Կենսագրություն ==
Մկրտիչ Խանզադյանը ծնվել է 1923 թվականին, Սպիտակի շրջանի Լուսաղբյուր գյուղում։ 1941 թվականի հունիսի 20-ին ավարտել է հայրենի գյուղի միջնակարգ դպրոցը և կարճ ժամանակ աշխատել Ջաջուռի դպրոցում։ 1942 թվականի հունվարին զորակոչվել է բանակ։ 1942 թվականի դեկտեմբերի 1-ին ծառայել է 409-րդ հայկական դիվիզիայի 964-րդ հրետանային գնդում։ Մասնակցել է Մազդոկի և Հյուսիսային Կովկասի մի շարք այլ քաղաքների ու բնակավայրերի ազատագրման մարտերին։ 1943 թվականի մայիսին տեղափոխվել է 65-րդ բանակի 413-րդ հրաձգային դիվիզիայի 982-րդ հրետանային գնդում` որպես տեղանքագրող-հաշվարկող զինվոր, որը մարտական փառավոր գործողություններով Տուլայի, Կալուգայի, Սմոլենսկի մարզերից հասել է Բալթիկ ծովի ափերը և 1945 թվականի մայիսի 9-ին դիմավորել է մեծ հաղթանակը Բալթիկ ծովի ափին գտնվող գերմանական Ցինգստ քաղաքի գրավումով։ Անցել է Մոգիլև, Բոբրույսկ, Մինսկ, Վարշավա, Գդանսկ քաղաքների ազատագրման, Սոժ, Նարև, Օդեր գետերի անցման ծանր մարտերով։ 1944 թվականին ընդունվել է կուսակցության շարքերը։ Մինչև պատերազմի ավարտը ու դրանից հետո էլ նա մնացել է այդ զորամասում։ 
Արժանացել է «Կարմիր աստղ» շքանշան, «Խիզախության համար» երկու մեդալների, «Վարշավայի ազատագրման համար» և այլ պարգևների։ Արժանացել է նաև Գերագույն գլխավոր հրամանատարի շնորհակալագրերի և «Հայրենական պատերազմի» շքանշանի։ 
Զորացրվելուց հետո վերադարձել է հայրենի գյուղ, ընդունվել և ավարտել Հայկական մանկավարժական ինստիտուտի լեզվագրական ֆակուլտետը։ Աշխատել է հայրենի գյուղի միջնակարգ դպրոցում, եղել նույն դպրոցի տնօրեն։ 1963 թվականին ընտանիքով տեղափոխվել է Կոտայքի շրջան։ Նախ աշխատել է  Արզնիի գիշերօթիկ դպրոցում` որպես ուսմասվար, ապա՝ Գեղաշենի միջնակարգ դպրոցի տնօրեն։ 
1990 թվականին անցել է կենսաթոշակի։ 
Կենսաթոշակի անցնելուց հետո հեղինակել է 2 գիրք` «Իմ հայրենի գյուղը` Փամբակի Լուսաղբյուրը»  և «Հիշողություններ վառոդահամ խրամատներից»։ Գիտական հոդվածների և բանաստեղծությունների հեղինակ է, որոնք տպագրվել են հանրապետական մամուլում։ Իր իննսունամյակի նախօրյակին մասնակցել է համայնքի հասարակական աշխատանքներին։


== Պարգևներ ==
«Կարմիր աստղ» շքանշան
«Խիզախության համար» կրկնակի մեդալ
«Վարշավայի ազատագրման համար» մեդալ
«Հայրենական պատերազմի» շքանշան


== Երկեր ==
Իմ հայրենի գյուղը՝ Փամբակի Լուսաղբյուրը։ Փաստա-վավերագրական հուշեր։ Երևան, «Հրազդան» հրատարակչություն, 2000։
Հիշողություններ վառոդահամ խրամատներից։ Երևան, «Զանգակ-97», 2002։


== Ծանոթագրություններ ==
Ալեքսանդր Մարտինովիչ

Ալեքսանդր Վլադիմիրովիչ Մարտինովիչ (բելառուս․՝ Аляксандар Уладзіміравіч Мартыновіч, օգոստոսի 26, 1987(1987-08-26), Մինսկ, Բելառուսական ԽՍՀ, ԽՍՀՄ), բելառուսցի ֆուտբոլիստ, «Կրասնոդար» ակումբի պաշտպան, Բելառուսի հավաքականի ավագ։


== Կարիերա ==


=== Ակումբային ===
Բելառուսի հանրապետական պետական Օլիմպիական պահեստի ուսումնարանի սան։ Մասնագիտական կարիերան սկսել է 16 տարին չլրացած, Բելառուսի երրորդ դիվիզիոնի «ՌԳՈՒՈՐ-Դինամո» (Մինսկ) ակումբում։ Առաջին մարզիչը՝ Ս. Ս. Պարմոնով։.
Մինսկի «Դինամոյում» դեբյուտել է 2006 թվականին։ 2007 թվականից արդեն հիմնական կազմի խաղացող էր։
2010 թվականի հուլիսի 15-ին «Կրասնոդար» ակումբի հետ 2,5 տարով կնքել է պայմանագիր։ 2010 թվականի Առաջին դիվիզիոնում, որը խաղացողի համար առաջինն էր, նա հիմնական կազմում խաղաց 15 խաղ և մեկ անգամ մտավ փոխարինման։ 2012 թվականի դեկտեմբերի 24-ին ակումբի հետ պայմանագիրը երկարաձգեց մինչև 2015 թվականը՝ մեկ տարի հնարավոր ավելացման պայմանով։ 2012-2013 մրցաշրջանի երկրորդ կեսից նա «Կրասնոդարի» ավագն է։
2015 թվականի հունիսին վարձակալության հանձնվեց «Ուրալ» ակումբում։


=== Միջազգային ===
2009 թվականի Շվեդիայի Եվրոպայի առաջնության մասնակից։
Բելառուսի ազգային հավաքականում նորամուտը նշել է 2009 թվականի նոյեմբերի 18-ին Պոդգորիցում, Չեռնոգորիայի դեմ ընկերական խաղում (0-1)։
2010 թվականի նոյեմբերի 17-ին, Մասկատում, Օմանի հավաքականի դեմ խաղում ձևակերպել է դուբլ (4-0)։


== Ձեռքբերումներ ==


=== Թիմային ===
 «Դինամո» (Մինսկ) Բելառուսի առաջնության արծաթե մեդալակիր (2)՝ 2008, 2009 «Կրասնոդար»Ռուսաստանի առաջնության բրոնզե մեդալակիր (1)՝ 2014-2015


== Անձնական կյանք ==
2011 թվականի հունիսի 20-ին ստացել է Ռուսաստանի քաղաքացիություն։ Ամուսնացած է Բելառուսի հավաքականի մարմնամարզուհի Զինաիդե Լունինայի հետ։ Ունի մեկ դուստր, ում անունն է Նաստիա։


== Ծանոթագրություններ ==


== Արտաքին հղումներ ==
Պրոֆիլը և վիճակագրությունը «Ուրալի» պաշտոնական կայքում Archived 2016-03-18 at the Wayback Machine.
Պրոֆիլը և վիճակագրությունը «Կրասնոդարի» պաշտոնական կայքում
Պրոֆիլը transfermarkt.com կայքում(անգլ.)
Վիճակագրութունը National Football Teams կայքում(անգլ.)
Ջոն Ֆլանագան

Ջոն Ֆլանագան (անգլ.՝ Jonathon Patrick "Jon" Flanagan, հունվարի 1, 1993(1993-01-01), Լիվերպուլ, Անգլիա, Միացյալ Թագավորություն), անգլիացի ֆուտբոլիստ, անգլիական Լիվերպուլի ձախ պաշտպան։
2010 թվականի մարտին նա առաջիններից էր, ով հայտնվեց Լիվերպուլի երիտասարդական թիմում, Հալլ Սիթիի դեմ խաղալու համար։ Ֆլանագանը Լիվերպուլում խաղալով սկսեց, աշխատել ձախ պաշտպանի համար հիանալի որակներ, լավ խաղալ գլխով և հանգստությամբ տիրել գնդակին։ Դեբյուտը թիմում երկրորդ թիմում տեղի ունեցավ Լանկաշիրի մրցույթում։
Հիմնական կազմում նա առաջիններից էր, ով հայտնվեց թիմում Մանչեսթեր Սիթիի դեմ հանդիպման ժամանակ։ Հանդիպումը տեղի ունեցավ 2011 թվականի ապրիլի 11-ին, իսկ Ֆլանագանն անցկացրեց ողջ հանդիպումը։ Քենի Դալգլիշ մեկնաբանել է Ֆլանագանի դեբյուտը։

2013/14 մրցաշրջանում վնասվածքից հետո ձախ պաշտպանի դիրքում սկսեց խաղալ Խոսե Էնրիկեն։ Տոտենհեմի հետ խաղում նա դարձավ գեղեցիկ գոլի հեղինակ, որում աչքի ընկավ գեղեցիկ խփված գնդակով։ Դեկտեմբերի սկզբին նա վնասվածք ստացավ, ով իրեն թողեց առանց ֆուտբոլի ավելի քան 1 ամիս։


== Վիճակագրություն ==


== Արտաքին հղումներ ==
Պռոֆիլը և новости об игрокеխաղացողի մասին նորություններ Liverbird.ru (ռուս.)
Профиль игрока на сайте русскоязычных болельщиков Liverpoolfc.ru Archived 2013-05-04 at the Wayback Machine. (ռուս.)
Ֆուտբոլիստի պռոֆիլը Լիվերպուլի պաշտոնական կայքում (անգլ.)
Պռոֆիլը soccerbase.com կայքում (անգլ.)


== Ծանոթագրություններ ==
Իմրե Ամոշ

Իմրե Ամոշ (հունգ.՝ Ámos Imre, դեկտեմբերի 7, 1907(1907-12-07)[…], Նադկալլո, Սաբոլճ-Սատմար-Բերեգ շրջան, Հունգարիա - 1944[…], Ohrdruf concentration camp, Ohrdruf, Gotha, Թուրինգիա, Գերմանիա), հրեական ծագմամբ հունգար նկարիչ։


== Կենսագրություն ==
Իմրե Ամոշը ծնվել է 1907 թվականին Հունգարիայի Նադկալլո քաղաքում։ 1930-ական թվականների սկզբին սովորել է կերպարվեստի դպրոցում։ Նրա ուսուցիչն էր Դյուլա Ռուդնային։ Ամուսնացել է նկարչուհի Մարգիտ Աննեի հետ։ 1936 թվականին դարձել է «Նկարիչների նոր հասարակությության» անդամ։ Ամռանը ապրել և աշխատել է Սենտենդրում։ 1937 թվականին այցելել է Փարիզ, որտեղ հանդիպել է ֆրանսիացի նկարիչ Մարկ Շագալի հետ։
1940 թվականին՝ Երկրորդ համաշխարհային պատերազմի ժամանակ, ուղարկվել է Վոյեվոդինայի աշխաատանքնային ճամբար, իսկ 1944 թվականին արտաքսվել է Թյուրինգիայի Օրդրուֆ համակենտրոնացման ճամբարը, որտեղ և մահացել է 37 տարեկան հասակում։
1930-ական թվականների կեսերին իր ստեղծագործությունները գտնվում էին Մարկ Շագալի ազդեցության տակ։ 1940-ականներին նկարել է պատերազմների սարսափների մասին։ Այդ նկարներից են՝ «Մութ ժամանակներ», «Խուսափելով», «Պատերազմ»։
Սենտենդրում բացվել է Իմրե Ամոշի և Մարգիտ Աննեի թանգարանը, որտեղ ցուցադրվում է նրանց կողմից նկարված որոշ նկարներ։


== Ծանոթագրություններ ==


== Գրականություն ==
Pfister D. Lost Dreams and Sacred Vision in the Art of Amos(անգլ.) // Steven Tötösy de Zepetnek, Louise Olga Vasvári Comparative Hungarian Cultural Studies. — Purdue University Press, 2011. — С. 171-181. — ISBN 9781557535931.


== Արտաքին հղումներ ==
Картина Имре Амоша «Мечтающий раввин» на сайте «Studiolum»
Картина Имре Амоша «Hajnalvárás» на сайте «Studiolum»
«ÁMOS, Imre»։ Képzőművészet Magyarországon - Fine Arts in Hungary (անգլերեն)։ hung-art.hu։ Արխիվացված է օրիգինալից 2012-03-30-ին։ Վերցված է 2011-9-28
Վասիլի Մաքսիմով

Վասիլի Մաքսիմովիչ Մաքսիմով (ռուս.՝ Василий Максимович Максимов, 17 (29) հունվարի, 1844, Լոպինո – 18 նոյեմբերի (1 դեկտեմբերի), 1911, Սանկտ Պետերբուրգ, Ռուսական կայսրություն), ռուս նկարիչ, Գեղարվեստական շրջիկ ցուցահանդեսների ընկերության անդամ (պերեդվիժնիկ)։


== Կենսագրություն ==

Վասիլի Մաքսիմովը ծնվել է 1844 թվականի հունվարի 17-ին (նոր տոմարով՝ հունվարի 29) Լոպինո գյուղում։ 1855-1862 թվականներին սովորել է Պետերբուրգի սրբանկարչական արվեստանոցներում։ 1863 թվականին ընդունվել է Գեղարվեստի կայսերական ակադեմիա, որտեղ սովորել է մինչև 1866 թվականը՝ աշակերտելով Ֆեոդոր Բրունիին, Տիմոֆեյ Նեֆին, Ալեքսեյ Մարկովին, Պյոտր Շամշինին։
1864 թվականին Վասիլի Մաքսիմովը հարել է Պյոտր Կրեստոնոսցևի նկարչական արտելին, որ համախմբում էր երիտասարդների լայն շրջանակ։ 1864 և 1865 թվականներին Վասիլի Մաքսիմովն արժանացել է փոքր արծաթե մեդալների նկարչության բնագավառում ունեցած իր հաջողությունների համար։ 1865 թվականին «Հիվանդ երեխան» (ռուս.՝ «Больное дитя») նկարի համար ստանալով ոսկե մեդալ և երրորդ աստիճանի դասային նկարչի կոչում (1866)՝ Վասիլի Մաքսիմովը մեկնել է Տվերի նահանգ՝ նվիրվելով հասարակ ժողովրդին պատկերելու արվեստին։
Ողջ ակադեմիական կուրսն անցնելով երեք տարում՝ Վասիլի Մաքսիմովը 1866 թվականին հրաժարվել է մասնակցել մեծ ոսկե մեդալի համար մրցույթին, ինչպես երեք տարի առաջ արել էին «տասնչորսի» խմբի անդամներն Իվան Կրամսկոյի գլխավորությամբ։ «Իմ համոզմունքներն ինձ ստիպում են չգնալ մրցույթին,- ասել է նա,- ես դեմ եմ արտասահմանյան ուղևորությանը, որովհետև նախ ուզում եմ ուսումնասիրել է Ռուսաստանն ու ռուսական աղքատ գյուղը, որը մեզ մոտ ոչ ոք չգիտի, չգիտի գյուղական կարիքն ու ցավը»։
1871 թվականից մինչև 1912 թվականը Վասիլի Մաքսիմովի աշխատանքները ցուցադրվել են պերեդվիժնիկների ցուցահանդեսներում (1874 թվականից եղել է ընկերության անդամ)։ 1878 թվականից ակադեմիկոս է։ Նրա բոլոր աշխատանքները նվիրված են ժողովրդի, գյուղացիների կենցաղի ու կացութաձևի պատկերմանը, նպատակ են ունեցել գյուղացիությունը ներկայացնել որպես ռուս ժողովրդի լավագույն որակների կրող։
Իր կյանքի վերջին տարիները Վասիլի Մաքսիմովն անցկացրել է կարիքի մեջ, քանի որ պերեդվիժնիկների արվեստն այլևս այժմեական չէր։ Կարիքն ու հիվանդությունը մահվան դուռն են հասցրել նկարչին, որ մահացել է 1911 թվականի դեկտեմբերի 1-ին (նոր տոմարով՝ դեկտեմբերի 14) Սանկտ Պետերբուրգում։


== Աշխատանքներ ==
Վասիլի Մաքսիմովի «Կախարդի ժամանումը գյուղական հարսանիք» (ռուս.՝ «Приход колдуна на крестьянскую свадьбу», 1875) և «Ընտանեկան բաժանում գյուղական կենցաղում» (ռուս.՝ «Семейный раздел в крестьянском быту», 1876) նկարները պահվում են Տրետյակովյան պատկերասրահում (Մոսկվա)։
Նկարչի նշանակալի աշխատանքներից են՝

«Աղքատ ընթրիք» («Бедный ужин», 1879),
«Ո՞վ է» («Кто там?», 1878),
«Հիվանդ ամուսինը» («Больной муж», 1881),
«Ամեն ինչ անցյալում է» («Всё в прошлом», 1889),
« «У своей полосы» (1892),
«Չար սկեսուր» («Лихая свекровь», 1893),
«Անտառի պահակը» («Лесной сторож», 1893):

		
		
		


== Ծանոթագրություններ ==


== Արտաքին հղումներ ==
Сборник работ Василия Максимова на сайте "Русская живопись"
«Памяти Максимова» Archived 2016-10-22 at the Wayback Machine. — некролог Ильи Репина, на смерть художника В. М. Максимова
Сомов А. И. Максимов, Василий Максимович // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.
Կազալվեկիո դի Պուլիա

Կազալվեկիո դի Պուլիա (իտալերեն՝ Casalvecchio di Puglia), կոմունա Իտալիայում։ Գտնվում է Ապուլիա մարզում՝ Ֆոջա գավառում։ Բնակչությունը կազմում է 2082 մարդ, բնակչության խտությունը ըստ 2008 թվականի կազմում է 66 մարդ/կմ²։ Զբաղեցնում է 32 կմ² մակերես։ Փոստային ինդեքս՝ 71030, հեռախոսային կոդ՝ +39 0881։
Կոմունայի հովանավոր սրբերն են Ամենասուրբ Մարիամ Աստվածածինը և Սուրբ Նիկողայոս Զմյուռնացի հրաշագործը։ Տոնը նշվում է մայիսի երրորդ կիրակի և երրորդ երկուշաբթի օրը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս՝ 0881 553018
Պաշտոնական կայք՝ http://www.comune.casalvecchiodipuglia.fg.it/


== Արտաքին հղումներ ==
Պաշտոնական կայք
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Դեվեդերեսի

Դեվեդերեսի, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Կոնդակով (Կոնստանտինովսկի շրջան)

Կոնդակով (ռուս.՝ Кондаков), գյուղ (խուտոր) Ռուսաստանի Դաշնության Ռոստովի մարզի Կոնստանտինովսկի շրջանում։ Մտնում է Ստի չնովսկի գյուղական համայնքի կազմի մեջ։
Արևէք

Արևէք (այժմ կոչվում է՝ ադրբ.՝ Ərəfsə - Արավսա), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Ջուղայի շրջանում։


== Ծանոթագրություններ ==
Մեխիկոյի մետրոպոլիտեն

Մեխիկոյի մետրոպոլիտեն (իսպ.՝ Metro de la Ciudad de México), պաշտոնական կոչվում է Sistema de Transporte Colectivo (STC) Մեխիկոյի մետրոպոլիտենային համակարգ։ Հյուսիսային Ամերիկայի երկրորդ ամենամեծ մետրոպոլիտեն համակարգը Նյու Յորքի մետրոյից հետո։ 2012 թվականին մետրոպոլիտենն սպասարկել է 1.609 բիլիոն ուղևորի՝ ապահովելով աշխարհում ամենամեծ 8-րդ ուղևորահոսքը։
Մետրոյի առաջին կայարանը բացվել է 1969 թվականի սեպտեմբերի 4-ին, ունեցել է 12.7 կմ երկարություն և 16 կայարան, այնուհետև համակարգն ընդլայնվել է։ 2015 թվականին համակարգում գործում են 12 գիծ, գործարկվում է 195 կայարան, և 226.49 կմ երկաթգիծ (ներառյալ վերջերս բացված 12-րդ գիծը)։ Տասը գծեր գործում են ռետինե անվադողային համակարգով ավանդական պողպատե անիվների փոխարեն. պնևմատիկ այս քարշակները թեթևացնում են Մեխիկոյի անկայուն հողերի հետ շփումը։
195 մետրո կայարաններից 115-ը ստորգետնյա կայարաններ են, 8-ը վերգետնյա։ Բոլոր գծերն աշխատում են առավոտյան ժամը 5-ից մինչև կեսգիշեր։
2007 թ. Մեխիկոյի կառավարման մարմինն սկսեց STC Metro line 12 շինարարությունը, շուրջ 26 կմ դեպի քաղաքի հարավարևելյան հատված՝ իրար միացնելով 7, 3, 2 և 8 գծերը։ Գիծը բացվել է 2012 թ. հոկտեմբերի 30-ին։


== Գծեր ==


== Ծանոթագրություններ ==


== Արտաքին հղումներ ==
Mexico City Metro Archived 2009-07-08 at the Wayback Machine.(իսպ.)
Map of the whole network in Google Earth
Բլագովեշչենկայի շրջան (Ալթայի երկրամաս)

Բլագովեշչենկայի շրջան (ռուս.՝ Благовещенский район), մունիցիպալ շրջան Ռուսաստանի Դաշնության Ալթայի երկրամասում։
Ստեղծվել է 1925 թվականին։ Վարչական կենտրոնը՝ Բլագովեշչենկա։


== Աշխարհագրություն ==
Շրջանի տարածքի մակերեսը կազմում է 3700 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 30720 մարդ։ Բնակչության խտությունը կազմում էր 8,3 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Գրահամ շրջան (Կանզաս)

Անվան այլ կիրառումների համար տե՛ս՝ Գրահամ շրջան (այլ կիրառումներ)Գրահամ շրջան (անգլ.՝ Graham County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 2.326 կմ² է, բնակչությունը՝ 2.946 մարդ (2000 թ. տվյալներով)։ Շրջկենտրոնն է Հիլ Սիթի բնակավայրը։ Կազմավորվել է 1867 թ.։
Մարիո (կերպար)

Անվան այլ կիրառումների համար տե՛ս՝ Մարիո (այլ կիրառումներ)Մարիո (ճապ.` マリオ, անգլ.`Mario), համակարգչային գեղարվեստական կերպար և Սուպեր Մարիո եղբայրներ համակարգչային խաղերի սերիայի գլխավոր խաղացվող հերոսը։ Մարիոն ստեղծվել է ճապոնացի խաղերի դիզայներ Շիգերու Միյամոտոյի կողմից։ Դառնալով «Նինթենդո» ընկերության այցեքարտը՝ Մարիոն ստեղծման օրվանից ի վեր հանդես է եկել 200-ից ավելի համակարգչային խաղերում։ Չնայած նա սկզբում եղել է պլատֆորմային խաղերի հերոս, ներկա ժամանակներում նա հայտնվում է նաև համակարգչային խաղերի այլ ժանրերում, ինչպիսին են օրինակ՝ մրցավազք, փազլ, RPG, պայքարային խաղեր և սպորտ։ Քանի որ Մարիոյին և իր եղբորը՝ Լուիջիին անվանում են «Մարիո եղբայրներ», տարբեր խոսակցություններ էին գնում, որ իր լրիվ անունն է Մարիո Մարիո։ 1980-ականներին Նինթենդոն պաշտոնապես հայտարարեց, որ ո'չ Մարիոն, ո'չ Լուիջին չունեն ազգանուն, սակայն 1993 թ.-ի «Մարիո սուպերեղբայրներ» գեղարվեստական ֆիլմում, որը նկարվել էր Մարիոյի մասնակցությամբ խաղերի հիման վրա, նա ու Լուիջին կրում են Մարիո ազգանունը, և իրենց լրիվ անունները լինում են, համապատասխանաբար՝ Մարիո Մարիո և Լուիջի Մարիո։
Մարիոն ներկայացվում է որպես ցածրահասակ իտալո-ամերիկացի ջրմուղագործ, որ ապրում է Սնկային թագավորությունում։ Նա շատ անգամ կանգնեցնում է չարագործ Բաուզերին, որն ուզում էր առևանգել Փիչ արքայադստերը և գրավել Սնկային թագավորությունը։ Մարիոյի մոտ կան նաև այլ թշնամիներ, այդ թվում նաև գորիլա Դանկի Կոնգը և գործարար Վարիոն։ Նրան երբեմն օգնում է եղբայրը՝ Լուիջին։ 1995 թ.-ից Մարիո ձայնն է եղել Չառլզ Մարտինեն։
Որպես Նինթենդոյի թալիսման Մարիոն, համակարգչային խաղերի պատմության մեջ ամենահայտնի հերոսը, և իր պատկերը հաճախ կապված են համակարգչային խաղերի հետ։ Ընդհանուր առմամբ Մարիոն համարվում է բոլոր ժամանակների ամենահանրաճանաչ համակարգչային խաղերի կերպարներից մեկը։ Աշխարհում վաճառվել են Մարիոյի խաղերի ավելի քան 210 միլիոն օրինակ։


== Արտաքին հղումներ ==

Մարիոյի էվոլյուցիան Archived 2011-11-03 at the Wayback Machine.
Սուպեր Մարիո Վիքի


== Ծանոթագրություններ ==
Լաֆայետ շրջան (Միսսիսիպի)

Անվան այլ կիրառումների համար տե՛ս՝ Լաֆայետ շրջան (այլ կիրառումներ)Լաֆայետ շրջան (անգլ.՝ Lafayette County), ԱՄՆ Միսսիսիպի նահանգի 82 վարչական միավորներից մեկը։ Ընդհանուր տարածությունը 1.634 կմ² է, բնակչությունը՝ 47.351 մարդ (2010 թ. տվյալներով)։ Շրջկենտրոնն է Օքսֆորդ բնակավայրը։ Կազմավորվել է 1836 թ.։


== Ծանոթագրություններ ==
Գլենդա Ջեքսոն

Գլենդա Ջեքսոն (անգլ.՝ Glenda Jackson, մայիսի 9, 1936(1936-05-09)[…], Birkenhead, Ուիրրալ, Մերսիսայդ, Անգլիա, Միացյալ Թագավորություն), անգլիացի դերասանուհի և քաղաքական գործիչ, Օսկարի կրկնակի դափնեկիր։
Խաղացել է 50-ից ավելի ֆիլմերում, 2 անգամ ստացել է Օսկար մրցանակ լավագույն դերասանուհի անվանակարգում «Կիրակի, անիծված կիրակի» և «Շքեղությամբ» ֆիլմերի համար, ներկայացված է եղել ևս 2 անգամ։
8 անգամ ներկայացվել է Ոսկե Գլոբուսի, ստացել 1-ը, 3 անգամ ներկայացվել է Էմմի, ստացել 1-ը, 5 անգամ ներկայացվել է BAFTA-ի, ստացել 1-ը։ Բացի այդ, պարգևատրվել է Բրիտանական կայսրության շքանշանով, արժանացել Լիվերպուլի Ջոն Մուրսի անվան համալսարանի պատվավոր շրջանավարտի, անգլիական մի շարք համալսարանների (Լիվերպուլի, Քիլի, Էքսետերի, Դարհեմի), ինչպես նաև ամերիկյան Փենսիլվանիայի համալսարանի պատվավոր դոկտորի կոչման


== Կենսագրություն ==
Ուսանել է դրամատիկական արվեստների թագավորական ակադեմիայում։ Դերասանական իր կարիերան սկսել է 1957 թվականին՝ անդամագրվելով շեքսպիրյան թագավորական թատերախմբին (Royal Shakespeare Company): 1966 թվականից նկարահանվել է կինոյում։ 1969 թվականին հանդես է եկել Դևիդ Լոուրենսի «Սիրահարված կանայք» վեպի հիման վրա Քեն Ռասելի նկարահանած ֆիլմում՝ մարմնավորելով գլխավոր հերոսուհուն և իր այդ աշխատանքի համար արժանացել է ամերիկյան կինոակադեմիայի հեղինակավոր «Օսկար» մրցանակի «Լավագույն դերասանուհի» անվանակարգում։ Հիշարժան են Գլենդա Ջեքսոնի դերակատարումները նաև The Music Lovers, Sunday Bloody Sunday (1971), Mary, Queen of Scots (1971), The Triple Echo (1972), A Touch of Class (1973), The Romantic Englishwoman (1975), Hedda (1975), The Incredible Sarah (1976), Stevie (1978), Hopscotch (1980) կինոնկարներում (ի դեպ, A Touch of Class-ի գլխավոր դերի տպավորիչ կատարումը երկրորդ «Օսկար»-ն է բերել նրան)։
Գլենդա Ջեքսոնի մեծագույն նվաճումներից է համարվում BBC-ի Elizabeth R հեռուստասերիալում Էլիզաբեթ 1-ինի կերպարի մարմնավորումը։
1992 թվականից Գլենդան մուտք է գործել քաղաքականություն, դարձել բրիտանական պառլամենտի համայնքների պալատի լեյբորիստ անդամ։
2017 թվականի օգոստոսին նորաձևության նշանավոր տներից մեկի՝ Burberry-ի լոնդոնյան մասնաճյուղի հրավերով նա հաջողությամբ հանդես է եկել որպես մոդել։


== Ծանոթագրություններ ==


== Արտաքին հղումներ ==
Գլենդա Ջեքսոն Internet Movie Database կայքում
Camden Labour Party
Նորա Մյորք

Նորա Մյորք (նորվ.՝ Nora Mørk, ապրիլի 5, 1991(1991-04-05), Օսլո, Նորվեգիա), նորվեգացի հանդբոլիստ, խաղում է «Győri Audi ETO KC» թիմում և Նորվեգիայի հանդբոլի կանանց ազգային հավաքականում։
Նորվեգիայի ազգային հավաքականում իր դեբյուտային խաղն անցկացրել է 2010 թվականի սեպտեմբերի 21-ին։
Թեա Մյորքի երկվորյակ քույրն է։


== Նվաճումներ ==
Ամառային օլիմպիական խաղեր։
Բրոնզե մեդալակիր։ 2016
IHF կանանց աշխարհի հանդբոլի առաջնություն։
Հաղթող։ 2015
Արծաթե մեդալակիր։ 2017
Եվրոպայի կանանց հանդբոլի առաջնություն։
Հաղթող։ 2010, 2014, 2016
IHF կանանց աշխարհի պատանեկան առաջնություն։
Հաղթող։ 2010
Եվրոպայի կանանց U-19 հանդբոլի առաջնություն։
Հաղթող։ 2009
Կանանց EHF չեմպիոնների լիգա։
Հաղթող։ 2010/2011, 2016/2017
Նորվեգական առաջնություն։
Հաղթող։ 2009/2010, 2010/2011, 2013/2014, 2014/2015, 2015/2016
Նորվեգական գավաթ։
Հաղթող։ 2009, 2010, 2013, 2014, 2015
Հունգարիայի առաջնություն։
Հաղթող։ 2016/2017


== Անհատական մրցանակներ ==
All-Star Right Back of the European Youth Championship: 2007
All-Star Right Back of the U18 European Open: 2008
NISO տարվա լավագույն երիտասարդ խաղացող։ 2008
All-Star Right Back of Eliteserien: 2008/2009
Best Rookie of Eliteserien: 2008/2009
All-Star Right Back of the Junior European Championship: 2009
Եվրոպայի պատանեկան առաջնության լավագույն խաղացող։ 2009
All-Star Right Wing of Eliteserien: 2009/2010
All-Star Right Wing of Postenligaen: 2010/2011
All-Star Right Back of Postenligaen: 2013/2014
Postenligaen֊ի լավագույն խաղացող։ 2013/2014
All-Star Right Back of the European Championship: 2014
All-Star Right Back of Grundigligaen: 2014/2015, 2015/2016
All-Star Right Back of the World Championship: 2015
Grundigligaen֊ի լավագույն խաղացող։ 2014/2015, 2015/2016
All-Star Right Back of the EHF Champions League: 2015, 2016, 2017
2016 թվականի ամառային օլիմպիական խաղերի հանդբոլի լավագույն ռմբարկու – կանանց մրցաշար|2016 թվականի ամառային օլիմպիական խաղեր (62 գոլ)
All-Star Right Back of the European Championship: 2016
Topscorer of the 2016 European Championship (53 գոլ)
All-Star Right Back of the World Championship: 2017
2017 թվականի աշխարհի առաջնության լավագույն ռմբարկու (66 գոլ)
Հունգարիայի հանդբոլի տարվա օտարերկրյա խաղացող։ 2017
Handball-Planet.com Տարվա խաղացող։ 2017


== Ծանոթագրություններ ==
Ամերիկահայ ճարտարագետների և գիտնականների ընկերակցություն

Ամերիկահայ ճարտարագետների և գիտնականների ընկերակցությունը հիմնվել է Հակոբ Փանոսյանի գլխավորությամբ 1983 թվականին, Լոս Անջելեսում՝ ԱՄՆ-ում, Հայաստանում և այլ երկրներում բնակվող հայ ճարտարագետներին համախմբելու և նրանց միջև համագործակցություն ստեղծելու նպատակով։ Ընկերակցությունը կազմակերպում է համահայկական գիտաժողովներ՝ Հայաստանի գիտությունների ազգային ակադեմիայի, մասնագիտական այլ հաստատությունների մասնակցությամբ։
Հայաստանի տնտեսական հարցերի լուծման վերաբերյալ հետազոտություններ կատարելու նպատակով իրականացնում է մասնագետների փոխանակություն։ Օժանդակություն է ցույց տալիս Հայաստանի գիտնականներին և գիտական հիմնարկներին։ Մասնաճյուղեր ունի Բոստոնում, Նյու Յորքում, Սան Ֆրանցիսկոյում։ Հրատարակում է եռամսյա տեղեկատու։ Ունի շուրջ 700 անդամ։